b'\n_START_ARTICLE_\n1892 m. modelio revolveris\n_START_SECTION_\nIstorija\n_START_PARAGRAPH_\nRevolveris buvo sukurtas kaip karinink\xc5\xb3 revolveris. 1892-1924 m. j\xc5\xb3 buvo pagaminta vir\xc5\xa1 350 t\xc5\xabkst. Jais buvo apginkluojami Pranc\xc5\xabzijos armijos ir laivyno karininkai, \xc5\xbeandarmerija. _NEWLINE_Puskarininkiai toliau naudojo senesnius Mle 1873 tarnybinius revolverius, nors da\xc5\xbenai Pirmojo pasaulinio karo metais gaudavo .32 ACP kalibro savitaisius Rubio pistoletus. _NEWLINE_\xc5\xa0iuos revolverius da\xc5\xbenai vadina Lebelio revolveriu, nors ginkl\xc5\xb3 konstruktorius Nikola Lebelis, kiek \xc5\xbeinoma, neprisid\xc4\x97jo konstruojant \xc5\xa1\xc4\xaf revolver\xc4\xaf ir jo \xc5\xa1ovinius. _NEWLINE_1935 m. revolveris Mle 1892 buvo oficialiai pakeistas savitaisiais pistoletais, bet daug j\xc5\xb3 buvo naudojami Antrojo pasaulinio karo metais, dalis j\xc5\xb3 karo metu ir po pateko \xc4\xaf JAV kaip suvenyrai.\n_START_SECTION_\nMechanika\n_START_PARAGRAPH_\nPrad\xc5\xbeioje 8 mm \xc5\xa1oviniai, naudoti su 1892 m. revolveriu, primenantys .32-20 Winchester \xc5\xa1ovinius, buvo u\xc5\xbetaisyti d\xc5\xabminiu paraku. V\xc4\x97liau \xc5\xa1ie \xc5\xa1oviniai jau buvo u\xc5\xbetaisomi bed\xc5\xabmiu paraku. _NEWLINE_1892 m. modelio revolveris yra dvigubo/viengubo veikimo. Turi vientis\xc4\x85 r\xc4\x97m\xc4\x85, o b\xc5\xabgnas su atskiru r\xc4\x97meliu atsilenkia de\xc5\xa1in\xc4\x97n. I\xc5\xa1\xc5\xa1autos t\xc5\xabtel\xc4\x97s i\xc5\xa1 b\xc5\xabgno gali b\xc5\xabti i\xc5\xa1metamos kartu. Tu\xc5\xa1ti \xc5\xa1ovini\xc5\xb3 lizdai u\xc5\xbetaisomi \xc5\xa1oviniais ranka. U\xc5\xbetaisytas b\xc5\xabgnas gr\xc4\x85\xc5\xbeinamas \xc4\xaf r\xc4\x97m\xc4\x85, kur u\xc5\xbesifiksuoja. _NEWLINE_Kairioji r\xc4\x97mo plok\xc5\xa1tel\xc4\x97 gali b\xc5\xabti atlenkta atgal (ji \xc4\xaftaisyta ant vyrio), tuomet atsiveria vidinis mechanizmas, kur\xc4\xaf galima i\xc5\xa1valyti ir sutepti. Vidin\xc4\x97s revolverio dalys numeruotos, skai\xc4\x8diai rodo, kokia tvarka mechanizmas turi b\xc5\xabti ardomas. _NEWLINE_De\xc5\xa1in\xc4\x97je vamzd\xc5\xbeio pus\xc4\x97je i\xc5\xa1graviruoti pagaminimo metai, pvz.,  S 1895.  \xc4\xaera\xc5\xa1as Mle 1892 i\xc5\xa1graviruotas vamzd\xc5\xbeio vir\xc5\xa1uje. Revolveriai buvo ne\xc5\xa1iojami dideliuose u\xc5\xbedaruose odiniuose d\xc4\x97kluose, kurie po atvartu tur\xc4\x97jo 12 atsargini\xc5\xb3 \xc5\xa1ovini\xc5\xb3. _NEWLINE__NEWLINE_1892 m. revolveris buvo taiklus, su puikia detali\xc5\xb3 apdaila. \xc5\xa0aud\xc4\x97 tiek kaip viengubo veikimo (prad\xc5\xbeioje atlau\xc5\xbeiamas gaidukas, prireikus \xc5\xa1auti nuspaud\xc5\xbeiamas nuleistukas), tiek kaip dvigubo veikimo (spaud\xc5\xbeiamas nuleistukas prad\xc5\xbeioje atlau\xc5\xbeia gaiduk\xc4\x85, toliau spaud\xc5\xbeiamas atleid\xc5\xbeia gaiduk\xc4\x85, ir revolveris i\xc5\xa1\xc5\xa1auna) ginklas._NEWLINE_Jo tr\xc5\xabkumas buvo santykinai silpni jo, kaip karinio ginklo, 8\xc3\x9727 mm \xc5\xa1oviniai .  Jo kaunamoji geba vos siek\xc4\x97 .32 ACP kalibro \xc5\xa1ovini\xc5\xb3 geb\xc4\x85.'